לב חיים

שו"ת לב חיים הוא ספר שאלות ותשובות העוסק בנושאים השייכים לחלק אורח חיים שחיבר רבי חיים פאלאג'י. בספר חקירות ופלפולים, לרוב בענייני הלכה למעשה. הספר נועד להתפרסם בסגנונו של שו"ת חקרי לבכפי שמבואר בהקדמה לחלק א', אך חלק ניכר מכתב היד של הספר נשרף בשרפה הגדולה באזמיר בשנת ה'תר"א. בחיבור תשובות שהשיב הרב פלאג'י למקומות רבים, כמו פריזחלק ב' סימן ט' בעניין הרפורמים, אמשטרדםסימן קכ"א מהרב צבי הירש להרן, תשובות בעניין אתרוגי קורפו ותיעוד של הפולמוסחלק ב׳ סימן קכ״א והלאה ועוד.

 סדר ומבנה הספר 
חלקי הספר שונים זה מזה באופיים:

 חלק א' 
חלקו הראשון של הספר, היחיד אשר עמד בחזונו של הרב, מכיל רובו ככולו תשובות וחקירות עמוקות, ארוכות יחסית, ושיטתיות בסדר השולחן ערוך, כאשר בכל תשובה מצוין לאיזה סימן בש"ע היא שייכת. הספר נדפס בשאלוניקי. רבי חיים הלך בכתיבת חלק זה בעקבות רבו, הרב רפאל יוסף חזן, שבספרו חקרי לב כתב תשובות בענייני קדשים בחלק בו כותבים המחבר והרמ"א לומר פרשיות קרבנות בבוקר. הספר נגמר בהלכות ציצית, סימן י"ז בשולחן ערוךהמחבר אף מפנה לתשובות אלו שנשרפו. ראה למשל לב חיים א, סימן צ"א.

 חלק ב' 
חלקו השני, לעומת הראשון, נדפס באזמיר, מתאפיין ברובו בתשובות קצרות יותר שרובם מתמקדות בהלכה למעשה וכן בחוסר סדר לעיתים. זאת משום שכמבואר בהקדמה, השרפה הגדולה שפרצה באזמיר בשנת התר"א, בין הדפסת החלק הראשון לשני (כחמשים שנה) כילתה את הכתבים שהכילו את שאר חלקי הספר שהיה מסודר כמתכונת של חלק א' עד לסוף הש"עלב חיים חלק ב', פתיחת הלב. בחלק זה משתקפות תוצאות השרפה גם בתוכן השאלות הרבות בנושא, כגון ברכת הטוב והמיטיב על מבוי שלא נשרףחלק ב' סימן מ"ג. פסק שלא לברך מפני הצער הגדול על שאר בתי הכנסת שנשרפו, שימור החזקות בבתי הכנסת ששוקמו מהשרפהסימן כ"ד, קבלת צדקה מהגויים בעקבות הדלקהחלק ג' סימן כ"ט ועוד.

 חלק ג' 
בחלקו השלישי של הספר, שנדפס באזמיר אחרי פטירת המחבראך ככל הנראה נסדר על ידו, כמבואר בהקדמה מפיו. במהדורה החדשה מציין העורך את חלק ג' סימן כ"ח שם מובאת תשובה של בן המחבר, רבי יוסף פאלאג'י אשר מציין בחתימתו את אביו כ"ז"ל"., ניכר שהוא ליקוט תשובות של הרב ושל בניו אחריו, וכן הערות רבות יחסית של מגיה הספר, רבי אברהם פונטרימולי בנו של רבי חיים בנימין פונטרימולי.

 מהדורות 
חלק א' יצא לראשונה בשאלוניקי בשנת התקפ"ג, וחלקים ב' וג' נדפסו באזמיר בשנת התרכ"ט והתר"ן בהתאמה. לספר נדפסה מהדורת צילום בישראל על ידי "הוועד להוצאת ספרי החבי"ף שע"י ר' אברהם אלטלף". 
בשנת התשנ”ז יצא הספר במהדורה מחודשת בירושלים בארבעה כרכים על ידי הוצאת שיח ישראל. 
בשנת התשפ״ה יצאה לאור מהדורה חדשה בג׳ כרכים, בתוספת מפתחות בהוצאת חברת אהבת שלום.

 ראו גם 
שו״ת חיים ביד
שו״ת חקרי לב
ספר חקקי לב

 לקריאה נוספת 
 לב חיים, ירושלים תשנ"ז, הקדמת העורך והמסדר למהדורה החדשה.

 קישורים חיצוניים 






 הערות שוליים 

קטגוריה:ספרי שאלות ותשובות: אחרונים
קטגוריה:ספרי רבי חיים פלאג'י